**Balatonvilágos Község Önkormányzata**

**Polgármester**

8171 BALATONVILÁGOS, CSÓK ISTVÁN SÉTÁNY 38. TELEFON +36 88 480845

Az előterjesztés törvényességi

szempontból megfelelő.

Siófok, 2025. március

Dr. Boda Zsuzsanna

jegyző

**E L Ő T E R J E S Z T É S**

**Balatonvilágos Község Önkormányzat Képviselő-testületének**

**2025. márciusi soron kívüli, nyílt ülésére**

**Tárgy:** A Balatonvilágosi Mészöly Géza Általános Iskola Szülői Munkaközössége kérelme

**Előterjesztő:** Takács Károly polgármester

**Előkészítette:** Siófoki Közös Önkormányzati Hivatal Balatonvilágosi Kirendeltsége

**Tisztelt Képviselő-testület**

Balatonvilágos Község Önkormányzata Gazdasági Ellátó és Vagyongazdálkodó Szervezete (továbbiakban: GEVSZ) Intézményvezetője és Gazdasági vezetője az előterjesztés mellékletét képező levélben tájékoztatást ad a Balatonvilágosi Mészöly Géza Általános Iskola Szülői Munkaközössége Elnöke kérelmével kapcsolatban. (Kérelem az előterjesztés melléklete.)

A GEVSZ intézményvezetőjének és gazdasági vezetőjének tájékoztatása alapján: - amennyiben a képviselő-testület támogatni kívánja a kérelmet, és megbízza a GEVSZ intézményt a beszerzéssel, úgy előirányzat biztosítása szükséges a GEVSZ 2025. évi költségvetésében; - továbbá, ha a kiválasztott elem értéke meghaladja az egy millió forintot, abban az esetben a képviselő-testület eltekinthet a három árajánlat beszerzésétől BALATONVILÁGOS KÖZSÉG ÖNKORMÁNYZATA és intézményei Beszerzési Szabályzata VI. fejezet 4.6 pontja alapján, mely szerint:

*„ A képviselő-testület a* ***beszerzések vonatkozásában – egyedi döntés alapján*** *– a jelen szabályzattól eltérhet, amennyiben azt a beszerzés jellege (tipikusan bizalmi jellegű szolgáltatások esetében: ügyvédi képviselet peres és nem peres eljárásokban, orvosi alapellátáshoz kapcsolódó szerződések, egyes megbízási szerződések; továbbá árubeszerzés, szolgáltatás és építési beruházáshoz kapcsolódó beszerzések esetén) ezt indokolja.”*

Nem tartom indokoltnak az eltérést.

Fentiek szerint javasolom a képviselő-testületnek a kiválasztott kültéri játszótéri eszköz beszerzésére, és telepítésére, valamint az aszfaltos pálya újrafestésére előirányzat biztosítását a GEVSZ 2025. évi költségvetése 013350 Az önkormányzati vagyonnal való gazdálkodással kapcsolatos feladatok kormányzati funkció K6 Beruházások rovatra ……………,- Ft összegben a tartalék terhére.

Javasolom továbbá a GEVSZ intézményvezető megbízását a Beszerzési Szabályzat szerinti beszerzési eljárás lefolytatására, 3 ajánlat bekérésével és a legkedvezőbb ajánlattevőtől a ……………. típusú játék beszerzésére és telepítésére.

Kérem a képviselő-testületet az előterjesztés megvitatására, az alábbi határozati javaslat elfogadására.

Balatonvilágos, 2025. március 20.

Takács Károly

polgármester

**Határozati javaslat:**

Balatonvilágos Község Önkormányzata Képviselő-testülete megtárgyalta „A Balatonvilágosi Mészöly Géza Általános Iskola Szülői Munkaközössége kérelme*”* tárgyú előterjesztést és az alábbi határozatot hozza:

A képviselő-testület kültéri játszótéri eszköz beszerzésére, és telepítésére, valamint az aszfaltos pálya újrafestésére a GEVSZ 2025. évi költségvetésében a 013350 Az önkormányzati vagyonnal való gazdálkodással kapcsolatos feladatok kormányzati funkció K6 Beruházások rovatra ……………,- Ft összegben előirányzatot biztosít a tartalék terhére.

A képviselő-testület megbízza a GEVSZ intézményvezetőt a Beszerzési Szabályzat szerinti beszerzési eljárás lefolytatására, 3 ajánlat bekérésére és a legkedvezőbb ajánlattevőtől a ……………. típusú játék beszerzésére és telepítésére.

A képviselő-testület felkéri a jegyzőt az előirányzat költségvetésben történő átvezetésére, továbbá felkéri a GEVSZ intézményvezetőt az intézkedések megtételére.

A képviselő-testület felkéri a polgármestert a döntésről az iskola szülői munkaközösségének tájékoztatására.

Felelős: Takács Károly polgármester

Dr. Boda Zsuzsanna jegyző

Kovács Tamás GEVSZ intézményvezető

Határidő: 2025. május 31.

|  |  |  |
| --- | --- | --- |
|  | Balatonvilágos Község Önkormányzata GEVSZ8171 Balatonvilágos, Csók István sétány 38.  **Tel./ Fax: 88/480-845; 480-905;**  **480-005;** |  |

Ügyirat száma: /2025. Tárgy: A Balatonvilágosi Mészöly Géza Általános

Iskola Szülői Munkaközösség kérelme.

**Tisztelt Képviselő-testület!**

A Balatonvilágosi Mészöly Géza Általános Iskola Munkaközösségének Elnöke azzal a kéréssel fordult a Tisztelt Képviselő-testület felé, hogy kültéri játszótéri eszközök beszerzéséhez, elhelyezéséhez az aszfaltos pálya játékfelületének újra festéséhez anyagi forrást, támogatást biztosítson. (A munkaközösség elnökének levele másolatban csatolásra került.)

A kérelem mellékletét képezi a kültéri játszótéri eszközökről adott árajánlat, melyben a legdrágább játszótéri eszköz értéke 1.395.000.- Ft a legolcsóbb pedig 229.000 Ft.

Amennyiben a Tisztelt Képviselő-testület támogatja a kérelmet, kiválasztja a játszótéri eszközt és annak beszerzésével megbízza Balatonvilágos Község Önkormányzat Gazdasági Ellátó és Vagyongazdálkodó Szervezetét (továbbiakban: GEVSZ) úgy annak előirányzatát biztosítania kell a GEVSZ 2025. évi költségvetésébe pótelőirányzatként. Ha a kiválasztott eszköz beszerzési értéke meghaladja az 1 millió forintot, abban az esetben pedig eltekint a három árajánlat bekérésétől.

Pótelőirányzat biztosítása GEVSZ 2025. évi költségvetés 013350 Az önkormányzati vagyonnal való gazdálkodással kapcsolatos feladatok kormányzati funkció K6 Beruházások rovatát megemeli …………………… Ft-tal az Önkormányzati tartalék terhére.

Kérem a Tisztelt Képviselő-testületet a kérelem megtárgyalására és a szükséges döntések meghozatalára.

Balatonvilágos, 2025. március 04.

Tisztelettel:

Kovács Tamás Závodni Lászlóné

intézményvezető gazdasági vezető







